"**Wavin' Flag**" je pjesma somalsko-kanadskog pjevača K'naana s njegovog albuma *Troubadour*. K'naanoa verzija je na kanadskim ljestvicama ostvarila 2. mjesto, dok je *obrada* pjesme, koju su snimili Young Artists for Haiti, završio na prvom mjestu tih istih ljestvica. Verzija pjesme na kojoj, uz K'naana, sudjeluju i will.i.am i David Guetta namijenjena je međunarodnoj distribuciji. Pjesma se pojavljuje i na popisu pjesama u igrama *NBA 2K10* i *2010 FIFA World Cup South Africa*.

Pjesma je također izabrana za Coca-Colinu promotivnu himnu povodom Svjetskog nogometnog prvenstva 2010. koje se održalo u Južnoafričkoj Republici. Ta je verzija izdana pod naslovom "Wavin' Flag (The Celebration Mix)", a ubrzo su uslijedile i brojne dvojezične verzije za razna tržišta. Nakon izdavanja Celebration Mixa, malo prije početka prvenstva, pjesma je dosegla prvo mjesto na ljestvicama u Njemačkoj, Austriji i Švicarskoj, a drugo mjesto u Kanadi, Italiji, Ujedinjenom Kraljevstvu i Irskoj.

K'naanova verzija pjesme "Wavin' Flag"
--------------------------------------

### Verzija s albuma

"Wavin' Flag" je treći službeni singl (sveukupno osmi) s K'naanova albuma *Troubadour* kojega su producirali Kerry Brothers, Jr. i Bruno Mars. Prva izvedba pjesme bila je uživo na *Q TV-u* s ciljem predstavljanja i promocije novog albuma.

### Celebration mix

Coca-Cola je ovu pjesmu odabrala kao službenu himnu svog promotivnog programa povodom Svjetskog nogometnog prvenstva 2010. Pjesma je snimljena pod naslovom "Wavin' Flag (The Celebration Mix)", a ubrzo je uvrštena i na soundtrack igre *2010 FIFA World Cup South Africa*.

K'naan je posebno snimio novu verziju pjesme za prvenstvo u Južnoafričkoj Republici. Ovaj je remix dio Coca-Coline globalne integracijske marketinške kampanje *"inspirirane veselim afričkim plesnim proslavama"*. Coca-Cola je i svoj poznati jingl ugradila u pjesmu, time povezujući pjesmu i svoj svjetski poznati brend.

K'naanova pjesma "Wavin' Flag" bit će korištena kao glazbeni element tijekom cijele kampanje uključujući i kao pozadina svih Coca-Colinih reklama vezanih uz prvenstvo. Također će se puštati tijekom Coca-Coline "FIFA World Cup Trophy" turneje, te na digitalnoj platformi tijekom prvenstva. U Hrvatskoj se pjesma može čuti na reklami vezanoj uz Rogera Millu, kamerunskog nogometaša koji je prvi u povijesti proslavio postignuti pogodak plesom i tako inspirirao generacije nakon njega, koja slavi ples i veselje, dok je u Slovačkoj vezana uz Coca-Colinog vozača koji prevozi pehar Svjetskog prvenstva u kamionu, ali mora pričekati dok carinici ne izvrše inspekciju. Njih dva, u međuvremenu, zaplešu tijekom inspekcije i to upravo na K'naanovu pjesmu.

Snimljen je i spot za pjesmu "Wavin' Flag (The Celebration Mix)" u kojem cameo nastup ima i Damian Marley.

Nakon izdavanja Celebration Mixa, pjesma "Wavin' Flag" popela se na vrh ljestvica u Njemačkoj, Švicarskoj i Austriji, a drugo mjesto zauzela je u Ujedinjenom Kraljevstvu, Kanadi, Italiji i Irskoj.

#### Razlike od originala

"Wavin' Flag (The Celebration Mix)" je zapravo nova verzija K'naanove izvorne pjesme s *Troubadoura*. Iako sadrži velik broj elemenata kao i original, dodan je novi početak koji podiže atmosferu pjesme i tako ona postaje *"otvorenija, gostoljubivija i svečanija"*, kako je sam K'naan rekao. Za *Billboard.Biz*, K'naan je rekao kako je iznimno ponosan na novu verziju pjesme. Također, ova verzija uklanja velik dio tzv. "mračnog teksta" izvorne verzije, što nije bilo u skladu s ciljem Coca-Coline kampanje, kojoj atmosfera "borbe za život" nije bila sukladna ideji veselja i ujedinjena koja je postignuta izmjenama pjesme.

> Uzeli smo nekih 50 bubnjeva i napravili mix pjesme s njima. To je zapravo o onom jednom trenutku kada se svi skupimo i cijeli svijet zaboravi svoje probleme i sukobe te kada se posvetimo jedinstvu i slavlju. Taj je trenutak sada vezan uz 'Wavin' Flag'
> 
> 

### Dvojezične verzije

Nakon izdavanja originalnog Celebration Mixa, verzija "Wavin' Flag (The Celebration Mix)" doživjela je niz novih, dvojezičnih verzija, kao što su španjolsko-engleska, arapsko-engleska ili francusko-engleska. U tim je verzijama često dolazilo do izbacivanja dobrog dijela izvornog engleskog teksta kao i promjene glazbenog aranžmana.

Prvu dvojezičnu verziju napravili su K'naan i španjolski pjevač David Bisbal (na španjolskom i engleskom) s ciljem izdavanja na latinoameričko tržište (Španjolska, Meksiko, Srednja i Južna Amerika). Pjesma "Wavin' Flag (Coca Cola Spanish Celebration Mix)" izvorno je, kao digitalni download, bila dostupna već u veljački 2010. Kao dio promocije pjesme, snimljen je spot u kojem K'naan i Bisbal zajedno izvode pjesmu.

Arapska verzija pjesme (pjevana egipatskim dijalektom), naslovljena "Wavin' Flag/Shagga' Bi Alamak", nastala je kao suradnja K'naana i libanonske pjevačice Nancy Ajram. Spot za pjesmu režirala je Leila Kanaan, a snimanje je trajalo više od mjesec dana. Snimanje se odvijalo u Danskoj, Portugalu, Brazilu, Libanonu i Južnoafričkoj Republici..

Kinesku verziju pjesme izvode K'naan, Jacky Čeung i Jane Žang, a u Kini je dosegla broj 1 na ljestvicama, dok je tajlandsku verziju uz K'naana izvodio Tattoo Colour.

Dosadašnje verzije
* Arapski svijet: "Wavin' Flag/Shagga' Bi Alamak" - K'naan i Nancy Ajram
* Brazil: "Comemorar" - K'naan i Skank
* Francuska: "Wavin' Flag "- K'naan i Féfé
* Grčka: "Wavin' Flag" - K'naan i Professional Sinnerz feat. Komis X
* Haiti: "Wavin' Flag" - K'naan i MikaBen.
* Indija: "Wavin' Flag" - K'naan i Jasim.
* Indonezija: "Wavin' Flag/Semangat Berkibar" - K'naan i Ipang
* Italija: Wavin' Flag" - K'naan ft. Mr. Blaza and MagicEmy
* Japan: "Wavin' Flag" (japanski: ウェイヴィン・フラッグ) - K'naan i Ai
* Kina: "Wavin' Flag" (kineski: 旗开得胜) - K'naan, Jacky Čeung i Jane Žang
* Mađarska: "Nálunk van a labda" - novinari Magyar Televízió
* Mongolija: "Wavin' Flag" - P.Bayartsengel, D.Anu, E.Solongo i E.Soyombo .
* Nigerija: "Wavin' Flag (Naija Remix)" - K'naan i Banky W. & M.I..
* Rusija: "Wavin' Flag" - K'naan i St1m
* Somalija: "Wavin' Flag" - K'naan i Gulled Ahmed
* Španjolska (Latinska Amerika): "Wavin' Flag (Bandera de Libertad)" - K'naan i David Bisbal.
* Šri Lanka: "Wavin' Flag/Ekama Irak Yata" (sinhala: එකම ඉරක් යට) - K'naan, remix napravio Pradeep
* Tajland: "Wavin' Flag" - K'naan i Tattoo Colour.
* Vijetnam: "Wavin' Flag" - K'naan i Phương Vy.

### Remix Davida Guette & will.i.am-a

Međunarodni remix pjesme su, uz K'naana, radili francuski glazbenik David Guetta i američki raper/producent i frontman grupe Black Eyed Peas, will.i.am, a namijenjena je međunarodnoj distribuciji izvan Kanade. Velik dio teksta kojeg izvodi will.i.am je nadodan originalu, a neki dijelovi K'naanovog izvornog teksta su izbačeni. Pjesmu je na kraju miksao Dylan "3-D" Dresdow.

Verzija s Davidom Duettom i will.i.am-om izdana je kao B-strana Celebration Mixa u Europi.

Poseban spot također je snimljen za ovu verziju, a na njemu izvođači stoje ispred velike crne zastave. No, neke scene sa ovog spota preuzete su iz izvorne kanadske verzije, kao i iz Celebration Mixa.

Ljestvice
---------

Pjesma "Wavin' Flag" je bila objavljena za digitalno preuzimanje u ožujku. Plasirala se na 99. mjestu ljestvice *Billboard* Hot 100 te je to njegova prva pjesma plasirana na toj ljestvici. Na kanadskoj ljestvici singlova je pjesma debitirala na 82. mjestu, a nedugo nakon toga dosegla je 2. mjesto i time postala njegov najveći hit u Kanadi. Pjesmu je izvodio 22. siječnja 2010. godine na humanitarnom koncertu za žrtve potresa u Haitiju, a jedan dan poslije pjesma se popela na vrhu kanadske iTunes ljestvice.

| Ljestvica (2009. – 2010.) | Najviša pozicija |
| --- | --- |
| Ö3 Austria Top 40 | 1 |
| Ultratop Flandrija | 22 |
| Ultratop Valonija | 17 |
| Canadian Hot 100 | 2 |
| IFPI | 60 |
| IFPI | 17 |
| European Hot 100 Singles | 1 |
| SNEP | 11 |
| Media Control AG | 1 |
| IRMA | 2 |
| FIMI | 2 |
| Nederlandse Top 40 | 4 |
| VG-lista | 5 |
| IFPI | 5 |
| PROMUSICAE | 7 |
| Media Control AG | 1 |
| Sverigetopplistan | 10 |
| UK Singles Chart | 2 |
| UK R&B Chart | 1 |
| *Billboard* Hot 100 | 82 |

Young Artists for Haiti verzija
-------------------------------

U veljači 2010. snimljena je obrada pjesme. Pjesmu su snimile sve kanadske zvijezde pod imenom Young Artists for Haiti te je objavljena kao humanitarni singl za pomoć žrtvama potresa u Haitiju.

Glavni predvoditelj ovog projekta je Bob Ezrin. Ostali izvođači koji se nalaze u projektu su K'naan, Nikki Yanofsky, Deryck Whibley, Jay Malinowski, Emily Haines, James Shaw, Fefe Dobson, Drake, Justin Bieber, Avril Lavigne, Nelly Furtado, Jully Black i Kardinal Offishall. Studenti sa nekih sveučilišta su potvrdili da će svirati u orkestru.

| Ljestvica (2010.) | Najviša pozicija |
| --- | --- |
| Canadian Hot 100 | 1 |

Izvori
------

1. ↑  „K'Naan feat. Chali 2na (of Jurassic 5), Chubb Rock, Damian Marley, Mos Def - 'Troubadour' (Audio CD) Detail - Underground Hip Hop - Store". Underground Hip Hop. Pristupljeno 2010-05-02. [*mrtav link*]
2. ↑  K'Naan Celebrates His World Cup Anthem billboard.biz
3. ↑  „K'naan - Wavin' Flag - Reggae Music Videos". Goodlookvideos.com. Arhivirano iz originala na datum 2010-04-17. Pristupljeno 2010-05-02.
4. ↑  „How K'Naan's Song Became Coca-Cola's World Cup Soundtrack".
5. ↑  „Archive copy". Arhivirano iz originala na datum 2010-07-25. Pristupljeno 2011-05-06.
6. ↑  „China Music Chart, as of 23 May, 2010". Arhivirano iz originala na datum 2010-10-19. Pristupljeno 2011-05-06.
7. ↑  Musicline.de - K'Naan - Wavin' Flag
8. ↑  Canadian Hot 100 chart billboard.com
9. ↑   Billboard
10. ↑  Billboard Hot 100 chart position billboard.com
11. ↑
12. ↑  „Obrada pjesme Wavin' Flag za pomoć Haitiju". Arhivirano iz originala na datum 2010-02-24. Pristupljeno 2010-04-02.
13. ↑  „Izvođači koji susjeluju u projektu". Arhivirano iz originala na datum 2014-02-03. Pristupljeno 2010-04-02.
14. ↑  „Canadian Hot 100". Billboard.com. Pristupljeno 2010-05-02.

| * p
* r
* u
**Singlovi Avril Lavigne** |
| --- |
| *Let Go* | "Complicated" • "Sk8er Boi" • "I'm With You" • "Losing Grip" |
| *Under My Skin* | "Don't Tell Me" • "My Happy Ending" • "Nobody's Home" • "He Wasn't" |
| *The Best Damn Thing* | "Girlfriend" • "When You're Gone" • "Hot" • "The Best Damn Thing" |
| *Goodbye Lullaby* | "What the Hell" • "Smile" • "Wish You Were Here" |
| *Avril Lavigne* | "Here's To Never Growing Up" • "Rock N Roll" • "Let Me Go" • "Give You What You Like" • "Hello Kitty" |
| *Head Above Water* | "Head Above Water" • "Tell Me It's Over • "Dumb Blonde" • "I Fell in Love with the Devil" |
| Soundtrack singlovi | "Keep Holding On" • "Alice" |
| Promotivni singlovi | "Mobile" • "Unwanted" • "Things I'll Never Say" • "Take Me Away" • "Fall to Pieces" • "Innocence" |
| Ostali singlovi | "Wavin' Flag" |